CELEX: 32018R0676
Language: lv
Date: 2018-05-03 00:00:00
Title: Komisijas Regula (ES) 2018/676 (2018. gada 3. maijs), ar ko koriģē Komisijas Regulu (ES) Nr. 546/2011 par Eiropas Parlamenta un Padomes Regulas (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai (Dokuments attiecas uz EEZ. )

4.5.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 114/8
               
            KOMISIJAS REGULA (ES) 2018/676
      (2018. gada 3. maijs),
      ar ko koriģē Komisijas Regulu (ES) Nr. 546/2011 par Eiropas Parlamenta un Padomes Regulas (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 29. panta 6. punktu un 84. panta d) punktu,
      tā kā:
      
                  (1)
               
               
                  Komisijas Regulas (ES) Nr. 546/2011 (2) pielikuma I daļas C.2.5.1.2. punkta i) apakšpunktā, kurā izklāstīti konkrētie principi, kas jāņem vērā, lemjot par aktīvās vielas un attiecīgo metabolītu, kā arī to noārdīšanās vai reakcijas produktu koncentrāciju gruntsūdeņos, ir kļūda.
               
            
                  (2)
               
               
                  Kļūda radusies, noteiktas normas no Padomes Direktīvas 91/414/EEK (3), kas ir atcelta, uz Regulas (EK) Nr. 1107/2009 84. panta d) punkta pamata pārceļot uz Regulu (ES) Nr. 546/2011.
               
            
                  (3)
               
               
                  Direktīvas 91/414/EEK pielikumā ir atsauce uz Padomes Direktīvu 80/778/EEK par lietošanai uzturā paredzēta ūdens kvalitāti (4), kura pēc tam atcelta un aizstāta ar Padomes Direktīvu 98/83/EK par dzeramā ūdens kvalitāti (5). Tāpēc Regulai (ES) Nr. 546/2011 būtu jāatsaucas uz Direktīvu 98/83/EK, nevis uz Eiropas Parlamenta un Padomes Direktīvu 2006/118/EK (6), kas attiecas uz gruntsūdeņu aizsardzību pret piesārņojumu un pasliktināšanos.
               
            
                  (4)
               
               
                  Tāpēc Regula (ES) Nr. 546/2011 būtu attiecīgi jālabo.
               
            
                  (5)
               
               
                  Lai nodrošinātu, ka vienoto principu pienācīgas īstenošanas pareizie kritēriji tiek piemēroti arī pašreiz notiekošajām novērtēšanas procedūrām, šis labojums būtu jāpiemēro iespējami drīz.
               
            
                  (6)
               
               
                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulu (ES) Nr. 546/2011 labo šādi:
      
                   
               
               
                  regulas pielikuma I daļas C.2.5.1.2. punkta i) apakšpunktu aizstāj ar šādu:
                  
                     
                                 “i)
                              
                              
                                 maksimāli pieļaujamā koncentrācija, kas noteikta Padomes Direktīvā 98/83/EK (*1); vai
                              
                           
               
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 3. maijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 309, 24.11.2009., 1. lpp.
      
      
         (2)  Komisijas 2011. gada 10. jūnija Regula (ES) Nr. 546/2011 par Eiropas Parlamenta un Padomes Regulas (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai (OV L 155, 11.6.2011., 127. lpp.).
      
         (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
      
         (4)  Padomes 1980. gada 15. jūlija Direktīva 80/778/EEK par lietošanai uzturā paredzēta ūdens kvalitāti (OV L 229, 30.8.1980., 11. lpp.).
      
         (5)  Padomes 1998. gada 3. novembra Direktīva 98/83/EK par dzeramā ūdens kvalitāti (OV L 330, 5.12.1998., 32. lpp.).
      
         (6)  Eiropas Parlamenta un Padomes 2006. gada 12. decembra Direktīva 2006/118/EK par gruntsūdeņu aizsardzību pret piesārņojumu un pasliktināšanos (OV L 372, 27.12.2006., 19. lpp.).
      
         (*1)  Padomes 1998. gada 3. novembra Direktīva 98/83/EK par dzeramā ūdens kvalitāti (OV L 330, 5.12.1998., 32. lpp.).”